ประมวลกฎหมายแพ่งและพาณิชย์ มาตรา 1025 บัญญัติว่าอย่างไร
1. อันว่าห้างหุ้นส่วนสามัญนั้น คือห้างหุ้นส่วนประเภทซึ่งผู้เป็นหุ้นส่วนหมดทุกคนต้องรับผิดร่วมกันเพื่อหนี้ทั้งปวงของหุ้นส่วนโดยไม่มีจำกัด

2. นายทะเบียนทุกคนจะต้องแต่งย่อรายการซึ่งได้ลงทะเบียนส่งไปลงพิมพ์โฆษณาในหนังสือราชกิจจานุเบกษาเป็นคราว ๆ ตามแบบซึ่งรัฐมนตรี*เจ้ากระทรวงจะได้กำหนดให้

3. ผู้เป็นหุ้นส่วนก็ดี ห้างหุ้นส่วนก็ดี หรือบริษัทก็ดีจะถือเอา ประโยชน์แก่บุคคลภายนอกเพราะเหตุที่มีสัญญาหรือเอกสารหรือข้อความอันบังคับให้จดทะเบียน ตามลักษณะนี้ยังไม่ได้ จนกว่าจะได้ลงพิมพ์โฆษณาดังกล่าวแล้ว แต่ฝ่ายบุคคลภายนอกจะถือ เอาประโยชน์เช่นว่านั้นได้

4. เมื่อได้พิมพ์โฆษณาดังนั้นแล้ว ท่านให้ถือว่าบรรดาเอกสาร และข้อความซึ่งลงทะเบียนอันได้กล่าวถึง ในบ่อรายการนั้นเป็นอันรู้แก่บุคคลทั้งปวงไม่เลือกว่า เป็นผู้เกี่ยวข้องด้วยห้างหุ้นส่วนหรือด้วยบริษัทนั้น หรือที่ไม่เกี่ยวข้อง
ข้อที่ถูกต้อง คือ 1.  เนื่องจาก ประมวลกฎหมายแพ่งและพาณิชย์ว่าด้วย หุ้นส่วนและบริษัท  ห้างหุ้นส่วนสามัญ มาตรา 1025 บัญญัติว่า อันว่าห้างหุ้นส่วนสามัญนั้น คือห้างหุ้นส่วนประเภทซึ่งผู้เป็นหุ้นส่วนหมดทุกคนต้องรับผิดร่วมกันเพื่อหนี้ทั้งปวงของหุ้นส่วนโดยไม่มีจำกัด

ห้างหุ้นส่วนสามัญมีลักษณะดังต่อไปนี้ คือ

ความรับผิดของผู้เป็นหุ้นส่วนนั้นเป็นความรับผิดร่วมกันและแทนกัน (Jointly and Severally Liable) ดังนั้นผู้เป็นหุ้นส่วนจะขอแบ่งแยกความรับผิดในหนี้สินของห้างหุ้นส่วนเป็นรายบุคคล หรือตามส่วนที่ตนลงทุนไม่ได้ เจ้าหนี้ของห้างจะฟ้องเรียกหนี้สินจากผู้เป็นหุ้นส่วนคนเดียวหรือหลายคนหรือทุกคนให้ชำระหนี้ร่วมกันก็ได้ โดยไม่ต้อคำนึงว่าผู้เป็นหุ้นส่วนดังกล่าวได้ลงทุนเข้าหุ้นเป็นจำนวนเท่าใด และแม้เจ้าหนี้ของห้างจะได้ฟ้องให้หุ้นส่วนคนหนึ่งคนใดให้รับผิดไปแล้ว แต่ยังไม่ได้รับชำระหนี้เต็มจำนวน เจ้าหนี้คนนั้นก็ยังมีสิทธิฟ้องผู้เป็นหุ้นส่วนคนอื่น ๆ ได้ต่อไปจนกว่าจะได้รับชำระหนี้ครบถ้วน

คำพิพากษาฎีกาที่ 288/2488  หุ้นส่วนคนใดคนหนึ่งกู้เงินเพื่อนำมาใช้ในห้างหุ้นส่วนสามัญ ผู้เป็นหุ้นส่วนทุกคนย่อมต้องรับผิดในหนี้สินนั้นด้วย ผู้เป็นหุ้นส่วนคนหนึ่งถูกพิพากษาให้ใช้หนี้ เมื่อปรากฏว่าหนี้นั้นเป็นหนี้ของห้างหุ้นส่วนแล้ว เจ้าหนี้ย่อมยึดทรัพย์ของหุ้นส่วนได้ ผู้เป็นหุ้นส่วนอื่นจะไม่ยอมให้ยึดส่วนของตนไม่ได้
ประมวลกฎหมายแพ่งและพาณิชย์,กฎหมายหุ้นส่วน-บริษัท,คำพิพากษาศาลฎีกา